Diari Oficial de la Generalitat Valenciana


Sumari del DOGV 9551, del 10-03-2023 (2023/2117)

Anunci d'exposició pública de la versió final de la modificació puntual número 24 del Pla general d'ordenació urbana de Xixona, referent a l'adaptació de les normes urbanístiques per a possibilitar la millora de l'accessibilitat universal i reduir la demanda energètica.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2117


Data del document
:   23-02-2023

Organisme emissor
:   Ajuntament de Xixona

Tipus de document
:   Anunci

Descriptors 

:   * administració local
    * pla d'urbanisme

Anunci d'exposició pública de la versió final de la modificació puntual número 24 del Pla general d'ordenació urbana de Xixona, referent a l'adaptació de les normes urbanístiques per a possibilitar la millora de l'accessibilitat universal i reduir la demanda energètica. [2023/2117]  
El Ple de la corporació va adoptar, en la sessió ordinària que va tenir lloc el dia 26 de gener de 2023, el següent acord pel qual se sotmet a informació pública la versió final de la modificació puntual 24 del Pla general d'ordenació urbana de Xixona, durant un període de 45 dies hàbils, en els termes de l'article 61.1.a del TRLOTUP.  
  
«Assumptes urgents  
…/…  
B) Urbanisme i medi ambient. Informació pública i consultes de la modificació puntual 24 del Pla general d'ordenació urbana de Xixona (Exp. 2019/1758)  
L'alcaldessa presidenta, Isabel López Galera, justifica la urgència de la inclusió d'aquest assumpte en l'ordre del dia de la sessió, amb la finalitat de sotmetre a exposició pública la versió final de la modificació del pla, en el Diari Oficial de la Generalitat Valenciana, durant un període mínim de 45 dies hàbils.   
Tot seguit, se sotmet la declaració d'urgència a votació i s'aprova per 8 vots a favor (5 PSOE i 3 Cs Xixona) i 4 abstencions (2 PP i 2 Compromís per Xixona) que, en haver assistit dotze dels tretze regidors i regidores que de dret componen la corporació, suposa la majoria absoluta d'aquest òrgan col·legiat.   
A continuació, la regidora delegada Habitatge i Urbanisme, María Teresa Carbonell Bernabeu, exposa la proposta de data 26 de gener de 2023, que és del tenor literal següent:  
  
«Antecedents  
Amb data 26 de novembre de 2020, el Ple de l'Ajuntament va adoptar l'acord d'aprovació de l'inici del procediment de la modificació puntual 24 del Pla general d'ordenació urbana de Xixona.  
L'objecte de la modificació és l'adaptació de les normes urbanístiques del PGOU per a possibilitar la millora de l'accessibilitat universal i reduir la demanda energètica de les edificacions.  
Amb data 27 de gener de 2021 es va remetre la sol·licitud d'inici de l'avaluació ambiental i territorial estratègica, acompanyant l'esborrany i el document inicial estratègic, al Servei Territorial d'Urbanisme d'Alacant.  
Amb data 19 de febrer de 2021 es remet un informe del Servei Territorial d'Urbanisme, en el qual es constata que la competència per a l'aprovació definitiva correspon a l'Ajuntament, que serà en aquest cas, també l'òrgan ambiental, en tractar-se d'una modificació que afecta únicament i exclusivament a l'ordenació detallada del sòl urbà.  
  
Una vegada iniciat el procediment, en atenció al contingut de la modificació puntual que es tramita, es va sotmetre a consultes l'expedient de les administracions públiques afectades segons el que es disposa en l'article 53 del TRLOTUP. En concret es van sol·licitar els informes següents:  
- Al Servei Territorial d'Urbanisme d'Alacant, que l'ha emès amb caràcter favorable amb data 19 de febrer de 2021.  
- Al Servei d'Infraestructura Verda i Paisatge de la Conselleria de Política Territorial, Obres Públiques i Mobilitat, que rep la sol·licitud en data 25 de novembre de 2021, sense que conste l'emissió d'informe fins al dia de hui.  
- Al Servei Territorial de Cultura i Esport d'Alacant, de la Conselleria d'Educació, Cultura i Esport, que rep la sol·licitud en data 14 de desembre de 2021, i que ha emès un informe favorable condicionat el 10 de maig de 2022.  
Així mateix, en la mesura que poguera afectar la tramitació d'aquest expedient, consta en el mateix certificat de data 6 de maig de 2021, un informe del secretari general sobre l'atac informàtic produït a aquest Ajuntament el 17 d'abril de 2021, pel qual va resultar xifrada quasi tota la informació municipal, sent impossible disposar de la totalitat d'aquesta.  
Amb data 17 de març de 2022 es va emetre l'informe de l'arquitecte cap del Departament Tècnic de Gestió i Disciplina Urbanística, sobre la continuació del procediment d'avaluació ambiental territorial estratègica, resultant finalment continuat amb assistència tècnica externa per a l'elaboració de l'Informe d'avaluació ambiental i territorial estratègica.  
  
Amb data 4 de novembre de 2022 s'emet l'informe d'avaluació ambiental i territorial estratègica de la modificació puntal núm. 24 del Pla general de Xixona, de Jesús Lara Jornet, llicenciat en Biologia, el qual s'inclou en la proposta.  
S'inclou en la proposta l'informe d'avaluació ambiental i territorial estratègica favorable de la modificació puntal núm. 24 del Pla general de Xixona, de data 4 de novembre de 2022, subscrit per Jesús Lara Jornet, llicenciat en Biologia.  
  
Amb data 1 de desembre de 2022 la Junta de Govern Local acorda el següent:  
«Primer. Emetre resolució d'Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntal núm. 24 del Pla general d'ordenació urbana de Xixona, de conformitat amb els criteris de l'annex VIII del Decret legislatiu 1/2021, de 18 de juny, del Consell, d'aprovació de text refós de la Llei d'ordenació del territori, urbanisme i paisatge (TRLOTUP), en poder concloure que és suficient per a determinar que la referida modificació no presenta efectes significatius sobre el medi ambient, corresponent continuar la tramitació de la mateixa conforme a la seua normativa sectorial, havent de complir les següents determinacions.  
Tal com indica el Servei Territorial de Cultura: en relació amb l'aplicació de la modificació proposada en el barri antic, haurà de ser en el Pla especial del barri antic i en el Catàleg en elaboració, en la corresponent normativa del NHT, on es regulen més detalladament aquests aspectes, requisits i àmbits d'aplicació.  
Segon. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
Tercer. Donar compte de la present resolució al Ple de l'Ajuntament, com a òrgan promotor i substantiu, i indicar la procedència de continuar la tramitació de la Modificació puntal núm. 24 del Pla general d'ordenació urbana de Xixona conforme a l'article 61 i concordants del capítol III del títol III del llibre I del TRLOTUP. (…)»  
En virtut de l'anterior, i després de la resolució d'informe ambiental i territorial estratègic favorable, es va procedir a la publicació de la citada resolució d'1 de desembre de 2022 en el Diari Oficial de la Generalitat Valenciana, en data 17 de gener de 2023.  
Consta en l'expedient un Informe jurídic favorable del cap de Servei de Règim Interior, de data 26 de gener de 2023.  
El Ple de la corporació en virtut del que es disposa en els articles 22.2.c, 47.2.ll i 123.1.i de la Llei 7/1985, de 2 d'abril, reguladora de les Bases de Règim Local, i sent el competent per a elevar la proposta al Ple, la regidora delegada d'Urbanisme i Habitatge, per expressa delegació de l'Alcaldia Presidència mitjançant Resolució núm. 1333/2022 de data 29 de setembre de 2022.  
En virtut del que s'ha exposat, s'eleva al Ple perquè s'aprove la següent proposta:  
  
Primer. Sotmetre a informació pública la versió final de la modificació del pla, en el Diari Oficial de la Generalitat Valenciana, durant un període mínim de 45 dies hàbils, en els termes de l'article 61.1.a del TRLOTUP.  
  
Segon. Consultar, durant el mateix termini d'informació pública, als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades, en els termes i amb els efectes de l'article 61.1.b del TRLOTUP. En particular, haurà d'efectuar-se consulta als següents organismes i entitats subministradores de serveis:  
- Servei Territorial d'Urbanisme d'Alacant  
- Servei d'Infraestructura Verda i Paisatge de la Conselleria de Política Territorial, Obres Publiques i Mobilitat  
- Servei Territorial de Cultura i Esport d'Alacant, de la Conselleria d'Educació, Cultura i Esport  
- Hidraqua, SA.  
- Iberdrola, SA.  
- Redexis Gas, SA.  
  
Tercer. Donar trasllat del present acord al Departament de Gestió i Disciplina Urbanística.»  
  
La corporació adopta, per unanimitat dels assistents, acord de conformitat amb la proposta precedent.»  
  
Xixona, 23 de febrer de 2023.- La regidora d'Urbanisme: María Teresa Carbonell Bernabeu.